ประเมินว่าการไปเดตกันเป็นความคิดที่ดีหรือเปล่า เลือกโอกาสที่เหมาะสม ชวนเพื่อนร่วมงานไปเดตแบบสบายๆ
สถานการณ์หลักๆ ที่ทำให้การเดตกันไม่ใช่ความคิดที่ดี (จริงๆ แล้วก็เป็นแค่เหตุผลเดียวในที่ทำงานหลายๆ ที่) ก็คือคนใดคนหนึ่งอยู่ในตำแหน่งที่มีอำนาจ การเดตกับเจ้านาย ผู้จัดการ หรือหัวหน้าอาจทำให้คุณได้ประโยชน์ในที่ทำงานที่ไม่ยุติธรรมกับคนอื่น และเช่นเดียวกันการเดตกับพนักงาน (ถ้าคุณเป็นผู้จัดการ) ก็อาจจะทำให้เกิดสถานการณ์ที่พนักงานรู้สึกกดดันว่าต้องไปเดตกับคุณ และอาจจะอึดอัดใจหรือรู้สึกไม่ปลอดภัยที่จะยุติความสัมพันธ์หากไปกันไม่ได้  เดตกับคนที่อยู่ระดับเดียวกับคุณเท่านั้น ตราบใดที่ไม่มีความสัมพันธ์เชิงอำนาจระหว่างคุณสองคน คุณก็จะไปเดตกันได้อย่างไม่มีปัญหา (ถ้าที่ทำงานอนุญาต) แม้ว่าตอนนี้ตำแหน่งของคุณจะเท่ากัน แต่ก็เป็นไปได้เสมอว่าคนใดคนหนึ่งอาจจะได้เลื่อนตำแหน่งในอนาคต การเลื่อนตำแหน่งนั้นแม้ว่าจะเป็นผลดีกับหน้าที่การงานของคุณ แต่มันก็อาจจะเปลี่ยนธรรมชาติของความสัมพันธ์ในที่ทำงานไปเลย บริษัทหลายแห่งมีแนวทาง กฎ หรือแม้กระทั่งข้อห้ามในเรื่องของความสัมพันธ์ในที่ทำงาน ก่อนที่คุณจะเพิ่มระดับความสัมพันธ์ คุณต้องรู้ก่อนว่านายจ้างจะอนุญาตหรือเปล่า เพราะคุณคงไม่อยากเสี่ยงให้ใครคนใดคนหนึ่งหรือทั้งคู่ต้องตกงาน  บางบริษัทกำหนดให้พนักงานต้องแจ้งเรื่องความสัมพันธ์เชิงชู้สาวระหว่างเพื่อนร่วมงานต่อหัวหน้า ในขณะที่บางบริษัทก็อาจจะกำหนดนโยบายที่เข้มงวดกว่านั้น คุณอาจจะต้องอธิบายลักษณะของความสัมพันธ์ใหม่นี้เป็นลายลักษณ์อักษร ซึ่งก็อาจจะยากหากคุณทั้งคู่ยังดูๆ กันอยู่และยังไม่ได้มี "สถานะ" ที่ชัดเจน ระวังว่าถ้าความสัมพันธ์ของคุณมีโอกาสที่จะกระทบต่อระดับประสิทธิภาพการทำงานของคนใดคนหนึ่ง คุณอาจโดนไล่ออกจากบริษัททั้งคู่ถ้าความสัมพันธ์ทำให้พฤติกรรมในที่ทำงานของคุณไม่เป็นมืออาชีพ เช็กหนังสือกฎของนายจ้าง (คุณมักจะได้รับในวันที่เขาจ้างคุณหรือมีอยู่ในออนไลน์) ถ้าคุณไม่มีหนังสือกฎที่ว่านี้ ก็ให้ถามคนที่ทำงานในฝ่ายบุคคลหรือตำแหน่งที่เกี่ยวกับนโยบายในที่ทำงาน จำไว้ว่าแม้ว่าบริษัทจะไม่ห้ามเรื่องความสัมพันธ์เชิงชู้สาวในที่ทำงาน แต่คุณก็อาจจะเจอปัญหาใหญ่ได้ถ้าคุณแสดงความรักต่อหน้าสาธารณะ กระเซ้าเย้าแหย่กันในที่ทำงาน ใช้คำเรียกแสดงความรักในที่ทำงาน หรือให้สิทธิพิเศษกับคนรัก แม้ว่าคุณกับเพื่อนร่วมงานจะมีตำแหน่งเท่ากัน แต่มันก็ยังมีความเสี่ยงที่จะกระทบความสัมพันธ์ในที่ทำงานในเชิงลบหากคุณทั้งสองไปกันไม่ได้ ถ้าคุณสองคนมีวุฒิภาวะแบบผู้ใหญ่ในเรื่องนี้ ก็ไม่มีปัญหาอะไร แต่ถ้าคุณทำงานใกล้ชิดกัน เรื่องมันก็อาจจะยุ่งถ้าสุดท้ายแล้วคุณเลิกกัน  ถามตัวเองอย่างซื่อสัตย์ว่าคุณกับเพื่อนร่วมงานสามารถทำงานด้วยกันได้ไหมถ้าคุณเพิ่งเลิกกัน วิธีที่ดีในการประเมินเรื่องนี้ก็คือ ให้คิดย้อนกลับไปตอนล่าสุดที่คุณเพิ่งเลิกกับแฟนแล้วจบกันไม่ดี คุณกับแฟนเก่าสามารถนั่งร่วมโต๊ะกันแล้วทำโปรเจ็กต์ด้วยกันได้หรือเปล่า ถ้าคุณคิดว่าคุณไม่สามารถทำงานร่วมกับเพื่อนร่วมงานได้ถ้าหากเลิกกัน คุณก็อาจจะไม่ควรเดตกันตั้งแต่แรก ถ้าคุณคิดว่าคุณทั้งคู่สามารถรับมือกับเรื่องนี้ได้อย่างมีวุฒิภาวะ คุณก็ควรเดินหน้าต่อไปและไปชวนเพื่อนร่วมงานเดต ถึงแม้ว่าคุณอาจจะไม่ต้องร่วมงานหรือทำงานใกล้ชิดกัน แต่การจากกันด้วยไม่ดีก็อาจจะยังมีผลต่อประสิทธิภาพในการทำงาน การต้องเห็นกันที่ทำงานทุกวันอาจจะสร้างความลำบากใจ โดยเฉพาะอย่างยิ่งถ้าคนใดคนหนึ่งยังมีใจให้อีกฝ่าย เรื่องนี้ไม่ได้หมายความว่าถ้าคุณเดตกันจริงๆ คุณจะไปกันไม่ได้แน่ๆ แต่หมายความว่าคุณควรพิจารณาผลที่จะตามมาให้รอบด้านก่อนจะเริ่มความสัมพันธ์  ระดับประสิทธิภาพในการทำงานของคุณอาจจะลดลงหากคนใดคนหนึ่งหรือทั้งคู่รู้สึกอึดอัดที่จะต้องทำงานใกล้กัน สุดท้ายคนใดคนหนึ่งอาจจะรู้สึกว่าตัวเองต้องออกจากแผนกหรือบริษัทไปเลยก็ได้ ถ้าคุณเป็นเพื่อนกับเพื่อนร่วมงานคนนั้นอยู่แล้วและคิดว่าจะชวนเขา/เธอไปเดต คุณอาจจะต้องคุยกับเขา/เธออย่างจริงจังก่อนว่า จะทำอย่างไรหากเจ้านายกดดันให้คุณยุติความสัมพันธ์ ตกลงกันเรื่องแผนสำรองไว้ล่วงหน้า ก่อนที่คุณจะไปชวนเพื่อนร่วมงานเดต คุณควรจะแน่ใจก่อนว่าเขาหรือเธอโสดจริงๆ วิธีนี้จะทำให้คุณทั้งคู่ไม่เสียเวลาและไม่ต้องมีใครหน้าแตก และยังช่วยให้ไม่กระทบความสัมพันธ์ในที่ทำงานด้วย  ถ้าคุณเป็นเพื่อนกับเพื่อนร่วมงานคนนี้ คุณก็อาจจะเช็กจากโซเชียลมีเดียของเขาหรือเธอเพื่อหาเบาะแสว่าเขามีคนรักอยู่แล้วหรือเปล่า ในโซเชียลมีเดียบางแพลตฟอร์มอย่าง Facebook จะมีช่องโปรไฟล์ที่ให้บอกสถานะความสัมพันธ์ และคุณก็อาจจะเข้าไปดูรูปถ่ายล่าสุดของเพื่อนร่วมงานเพื่อดูว่า มีรูปเขาจับมือหรือกอดกับคนอื่นหรือเปล่า เพราะนั่นอาจเป็นสิ่งที่บอกได้ว่าเขามีคนรักอยู่แล้ว ถ้าคุณมีเพื่อนร่วมทำงานที่คุณไว้ใจ คุณสามารถถามเขาหรือเธอเรื่องเพื่อนร่วมงานที่คุณสนใจอยู่ได้ บอกเพื่อนให้ระวังอย่าแพร่งพรายเรื่องนี้ให้ใครรู้ และแค่พูดประมาณว่า "ฉันกะว่าจะชวน _______ ไปเดต นายรู้หรือเปล่าว่าเธอโสดไหม" ถ้าคุณไม่สามารถทำได้ทั้งสองอย่าง คุณจะเข้าไปถามเพื่อนร่วมงานเองเลยก็ได้ แต่ค่อยๆ ตะล่อมถาม และพยายามเปิดประเด็นนี้ในบทสนทนา เช่น คุณอาจจะพูดประมาณว่า "ก็ฟังดูเป็นแผนการที่น่าสนุกในช่วงวันหยุดนี้นะ แล้วนี่จะไปกับแฟน เพื่อน หรือไปคนเดียวล่ะ" ถ้าเขาโสด เขาหรือเธอก็อาจจะพูดประมาณว่า "อ๋อ ไม่มีแฟนหรอก จะไปคนเดียวนี่แหละ" ถ้าคุณรู้ว่าเพื่อนร่วมงานโสดและคุณก็ตัดสินใจแล้วว่าจะชวนเขาหรือเธอไปเดต คุณก็ควรจะแน่ใจว่าตัวเองดูดีที่สุดและมั่นใจในวันนั้น ตอนเช้าให้ทำอะไรก็ได้ที่ช่วยให้ตัวเองผ่อนคลายหรือเตรียมตัวเตรียมใจ แล้วแต่ว่าบุคลิกของคุณเป็นแบบไหน และคุณก็ต้องแน่ใจด้วยว่าตัวเองมั่นใจ ด้วยการยึดคติที่ว่า แต่งตัวดีมีชัยไปกว่าครึ่ง  แต่งตัวให้ดูดีที่สุด แต่ชุดก็ต้องเหมาะกับสถานที่ทำงานด้วย คุณอาจจะไปตัดผมสัก 2-3 วันก่อนตัดสินใจชวนเขาไปเดต เพราะจะทำให้คุณแลดูสดใสสะอาดสะอ้านและสร้างความประทับใจให้เขา อย่าลืมอาบน้ำ ทาผลิตภัณฑ์ระงับกลิ่นกาย และสวมเสื้อผ้าสะอาดๆ ในวันนั้น ใช้เวลาดูเสื้อผ้าหน้าผมเพิ่มอีกสักนิดเพื่อให้แน่ใจว่าผม ขนบนใบหน้า (ถ้ามี) และเครื่องสำอาง (ถ้าแต่งหน้า) นั้นดูดีที่สุดแล้ว เช็กในกระจกเพื่อให้แน่ใจว่าไม่มีเศษอาหารติดตามซอกฟัน ใช้น้ำยาบ้วนปากหรืออมลูกอมรสมินต์สักครู่ก่อนเข้าไปหาเพื่อนร่วมงานเพื่อให้ลมหายใจของคุณหอมสดชื่น สถานที่และวิธีการชวนเพื่อนร่วมงานไปเที่ยวด้วยกันนั้นเป็นปัจจัยสำคัญที่คุณต้องคิดให้ถี่ถ้วน แม้ว่าเพื่อนร่วมงานเองก็อาจจะสนใจคุณเหมือนกัน แต่เขาหรือเธอก็อาจจะแคลงใจหรือรู้สึกไม่ปลอดภัยที่จะเข้าหาคุณ เพราะฉะนั้นการชวนเพื่อนร่วมงานไปเที่ยวในสถานที่ เวลา หรือบริบทที่ไม่เหมาะสมก็อาจสร้างความตึงเครียดหรือแม้กระทั่งความไม่พอใจได้  เข้าหาเพื่อนร่วมงานตอนที่เขาหรือเธออยู่คนเดียว เพราะถ้ามีคนอื่นอยู่ด้วย เขาก็อาจจะอึดอัดหรือรู้สึกกดดันให้ต้องตอบตกลงหรือปฏิเสธ เลือกพื้นที่สบายๆ ที่ทั้งคุณและเพื่อนร่วมงานต่างก็รู้สึกปลอดภัย เช่น อย่าถามเพื่อนร่วมงานทันทีที่เธอออกมาจากห้องน้ำหรือในห้องทำงานของคุณ (ถ้ามี) เพราะสถานที่เหล่านี้อาจสร้างความกลัวหรือไม่เหมาะสมที่จะชวนใครไปเที่ยว สถานที่ที่เหมาะจะชวนเขาไปเที่ยวควรเป็นพื้นที่กลางๆ ในที่ทำงาน เช่น ข้างเครื่องถ่ายเอกสารในออฟฟิศ หรือถ้าคุณทำงานที่ร้านอาหาร ก็อาจจะเป็นตอนที่คุณทั้งคู่อยู่หลังเคาน์เตอร์ คุณต้องแน่ใจว่าเพื่อนร่วมงานไม่ได้กำลังรีบไปทำธุระสำคัญ เพราะคุณต้องได้ความสนใจจากเขาหรือเธออย่างเต็มที่ตอนที่คุณเอ่ยปากชวนเขา ขณะที่คุยกับเพื่อนร่วมงาน คุณต้องทำตัวตามปกติ ถ้าคุณประหม่า เพื่อนร่วมงานจะสังเกตได้ และถ้าคุณพยายามจะใส่หน้ากากเข้าหาเธอ เธอก็จะต้องรู้แน่ๆ และมันก็จะทำให้เธอไม่อยากตอบรับคำชวนของคุณ แค่นิ่งเข้าไว้และให้เกียรติเพื่อนร่วมงานเสมอก็พอ ส่วนที่ยากที่สุดก็คือการเอ่ยปากชวนเพื่อนร่วมงานไปเดต มันอาจจะเป็นสิ่งที่น่ากลัวมากๆ แต่จำไว้ว่าสุดท้ายแล้วคุณก็ไม่มีอะไรจะเสียสักเท่าไหร่ อย่างดีเพื่อนร่วมงานก็อาจจะแค่ปฏิเสธคุณอย่างสุภาพ ซึ่งถ้าเป็นแบบนั้นคุณก็แค่ยิ้มและขอตัวแบบสุภาพเช่นกัน   ให้ถามอย่างสุภาพและอ่อนโยน อย่าแสดงอาการเล้าหลือหรืออ้อนวอน และอย่าทำเหมือนว่าชวนไปอย่างนั้นเอง ตอนแรกให้คุยเล่นสักพักก่อน จะได้ไม่ดูเหมือนว่าคุณจงใจเข้าไปชวนเขา/เธอไปเดตโดยเฉพาะ ถามเพื่อนร่วมงานว่าเขาหรือเธอเป็นอย่างไรบ้าง วันหยุดสุดสัปดาห์ที่ผ่านมาเป็นอย่างไร หรือวันนี้เป็นอย่างไรบ้าง ค่อยๆ เข้าเรื่องชวนเข้าไปเดตอย่างแนบเนียน คุณอาจจะพูดประมาณว่า "เออนี่ คุยกับคุณแล้วสนุกจัง ถ้าวันหยุดนี้คุณว่าง เราไปนั่งคุยกันที่ร้านกาแฟดีไหมครับ" ถ้าเพื่อนร่วมงานตอบตกลง ก็บอกว่า "ดีเลย! กี่โมงดี" ถ้าเพื่อนร่วมงานปฏิเสธ ก็ให้สุภาพและแสดงความเป็นมิตร แต่อย่าอ้อยอิ่งหรือทำให้สถานการณ์กระอักกระอ่วน ถ้าคุณชวนเพื่อนร่วมงานไปเดตแล้วเขาหรือเธอไม่สนใจ คุณก็ทำอะไรไม่ได้ การชวนเพื่อนร่วมงานไปเดตด้วยซ้ำๆ ทั้งที่เขาหรือเธอบอกคุณไปแล้วว่าเขาไม่อยากไปอาจถูกมองว่าเป็นการสร้างบรรยากาศที่ก่อให้เกิดปัญหาในการทำงาน ซึ่งอาจทำให้คุณถูกไล่ออกได้ จำไว้ว่าถึงเพื่อนร่วมงานจะไม่สนใจคุณ ก็ยังมีคนอีกมากมายที่อยากจะไปเดตกับคุณ  การเซ้าซี้เพื่อนร่วมงานทั้งที่เขา/เธอไม่สนใจคุณนั้นไม่คุ้มค่าทั้งในเรื่องของเวลา ความพยายาม และโอกาสที่จะตกงาน  ถ้าเพื่อนร่วมงานปฏิเสธ ก็ให้สุภาพและให้เกียรติเขาให้ได้มากที่สุด พูดอะไรบางอย่างเพื่อคลายความตึงเครียด เช่น "ไม่มีปัญหาครับ ยังไงวันหยุดนี้ก็พักผ่อนให้เต็มที่นะครับ" ขอตัวแล้วเดินออกมา การอ้อยอิ่งอยู่ตรงนั้นอาจทำให้คุณทั้งสองคนรู้สึกกระอักกระอ่วน ต่อจากนี้ไปก็สุภาพและให้เกียรติเพื่อนร่วมงานเหมือนเดิม แต่อย่าไปเย้าแหย่เขา/เธอหรือแสดงความสนใจในเชิงชู้สาว ในเมื่อตอนนี้คุณก็รู้แล้วว่าเขาหรือเธอไม่ได้สนใจคุณ อย่าพยายามด้นสดเอาทีเดียวตอนนั้น ถ้าคุณเข้าหาเพื่อนร่วมงาน ไม่ว่าเขา/เธอจะสนใจหรือยังไม่แน่ใจ แต่การบอกแผนการแบบคลุมเครือหรือไม่ชัดเจนจะทำให้เขาไม่อยากไป ชวนเขาแบบสบายๆ แต่ต้องรู้ก่อนว่าตัวเองมีแผนในใจแล้วค่อยไปชวนเขา  ถ้าคุณยังไม่แน่ใจว่าเพื่อนร่วมงานสนใจคุณหรือเปล่า การชวนเขา/เธอไปเดตแบบสบายๆ นั้นมีโอกาสที่จะประสบความสำเร็จมากกว่าชวนเขา/เธอไปรับประทานอาหารมื้อค่ำแบบเป็นทางการด้วยกันหรือไปดูหนัง ตัดสินใจล่วงหน้าว่าอยากทำอะไร เช่น ไปดื่มกาแฟ หรืออาจจะไปดื่มด้วยกันหลังเลิกงาน (ถ้าคุณทั้งคู่โตพอที่จะดื่มได้แล้ว) ตอนที่ชวนเพื่อนร่วมงานไปเที่ยวด้วยกัน ให้ชวนเขา/เธอไปยังที่สบายๆ ที่คุณวางแผนไว้แล้ว แทนที่จะเกริ่นด้วยคำพูดคลุมเครืออย่าง "คุณอยากไปเที่ยวกับผมไหม" ให้เปลี่ยนไปพูดว่า "ผมอยากไปคุยต่อที่ร้านกาแฟหรือไม่ก็ไปหาอะไรดื่มกัน ถ้าคุณวางน่ะนะ" ถ้าคุณกลัวว่าคุณจะดูออกนอกหน้าเกินไป ก็อาจจะชวนเขาหรือเธอไปงานที่คุณกะจะไปอยู่แล้วก็ได้ แค่ต้องแน่ใจว่ามันเป็นงานที่เหมาะจะชวนเพื่อนร่วมงานไป เช่น ไปดูคอนเสิร์ตหรือไปงานเทศกาลต่างๆ  ข้อดีของการชวนใครไปเดตแบบนี้คือ มันมักจะผุดขึ้นมาในบทสนทนาเอง ถ้าคุณคุยเล่นกับเพื่อนร่วมงาน พอถึงจุดหนึ่งเขาหรือเธอก็อาจจะถามคุณว่าวันหยุดนี้จะทำอะไร ซึ่งเป็นโอกาสดีที่คุณจะได้เล่าแผนการของคุณให้เขาฟังแล้วชวนเขาไปด้วย คุณอาจจะพูดประมาณว่า "ผมว่าจะไปคอนเสิร์ตวันเสาร์นี้ ผมมีบัตรอีกใบนะ อยากไปด้วยกันไหม" การแข่งขันกันแบบขำๆ ที่ว่านี้ก็คือการแข่งกันว่าใครจะคิดไอเดียการเดตครั้งแรกได้ดีที่สุด วิธีชวนเพื่อนร่วมงานไปเดตวิธีนี้จะได้ผลมากที่สุดหากคุณกับเพื่อนร่วมงานมีความสัมพันธ์ที่ดีต่อกันและคุยเล่นกันเป็นประจำอยู่แล้ว และแน่นอนว่าเป้าหมายคือทำให้การชวนไปเดตเป็นเรื่องสบายๆ และไม่ทำให้เพื่อนร่วมงานของคุณอึดอัด  วิธีนี้จะใช้ได้ผลก็ต่อเมื่อคุณกับเพื่อนร่วมงานจีบๆ กันอยู่แล้ว และชัดเจนว่าคุณทั้งคู่ต่างสนใจกันและกัน พยายามวกเข้าหาเรื่องนี้อย่างแนบเนียน ซึ่งมันทำได้ยาก จังหวะและการเกริ่นเรื่องนี้ขึ้นมาก็จะต้องแนบเนียนสุดๆ ไม่อย่างนั้นมันอาจจะฟังดูน่าขนลุกและทำให้อีกฝ่ายไม่ชอบใจ ถ้ามีใครในที่ทำงานพูดเรื่องการเดตเมื่อไม่นานมานี้ที่เละไม่เป็นท่า คุณก็อาจจะพูดขึ้นมาว่า "ผมสงสารชานนท์เรื่องนัดบอดคราวนั้นจัง เดตในฝันของผมคือ _______ แล้วของคุณล่ะ" พอเพื่อนร่วมงานเล่าเรื่องเดตในฝันของเขาหรือเธอให้คุณฟังแล้ว คุณก็อาจจะพูดประมาณว่า "โอ้โห ฟังดูน่าสนุกจริงๆ นะ คุณอยากลองไปจริงๆ สักครั้งไหม"
ประเมินว่ามีประเภทของความสัมพันธ์เชิงอำนาจหรือเปล่า. ดูนโยบายของบริษัทเรื่องการคบหากันของพนักงาน. พิจารณาว่าคุณกับเพื่อนร่วมงานทำงานใกล้ชิดกันหรือเปล่า. คิดว่าจะเกิดอะไรขึ้นหากไปกันไม่ได้. ดูก่อนว่าเพื่อนร่วมงานโสดหรือเปล่า. ดูแลเสื้อผ้าหน้าผมและอารมณ์ให้ดีที่สุดในวันนั้น. เข้าหาเพื่อนร่วมงานในสถานที่สบายๆ. เป็นตัวของตัวเอง. ชวนเพื่อนร่วมงานไปเดต. รู้ว่าเมื่อไหร่ควรหยุด. รู้ว่าจะถามอะไรล่วงหน้า. ชวนเพื่อนร่วมงานไปงานต่างๆ ที่คุณจะไปอยู่แล้ว. "แข่งกัน" วางแผนการเดตครั้งแรก.
https://www.wikihow.com/Ask-a-Coworker-on-a-Date https://www.wikihow.com/Ask-a-Coworker-on-a-Date https://www.wikihow.com/Ask-a-Coworker-on-a-Date
Evaluating Whether Dating Is a Good Idea Choosing the Right Opportunity Asking a Coworker Out in a Casual Way